b"\n_START_ARTICLE_\nVokietijos Federalinis Socialinis Teismas\n_START_PARAGRAPH_\nVokietijos Federalinis Socialinis Teismas (vok. Bundessozialgericht - ' S\xc4\x85jungos socialinis teismas'; BSG) - auk\xc5\xa1\xc4\x8diausios socialinio proceso instancijos teismas Vokietijoje; socialinis teismas. Kiti auk\xc5\xa1tieji (federaliniai) Vokietijos teismai - Auk\xc5\xa1\xc4\x8diausiasis (Bundesgerichtshof), Darbo (Bundesarbeitsgericht), Finans\xc5\xb3 (Bundesfinanzhof), ir Administracinis (Bundesverwaltungsgericht)._NEWLINE_B\xc5\xabstin\xc4\x97 - Kaselis._NEWLINE_Kaip institucija BSG yra pavaldus federalinei Vokietijos darbo ir socialin\xc4\x97s apsaugos ministerijai.\n_START_SECTION_\nIstorija\n_START_PARAGRAPH_\n1954 m. rugs\xc4\x97jo 11 d. \xc4\xafsteigtas teismas (teisinis pagrindas - Vokietijos Konstitucija, 95 str.). Teismo kolegijos vadinamos Senatais (nuo 2007 m. liepos m\xc4\x97n. j\xc5\xb3 yra 14). Jas sudaro 3 etatiniai teis\xc4\x97jai ir 2 garb\xc4\x97s teis\xc4\x97jai (Ehrenamtlicher Richter)."